b'\n_START_ARTICLE_\nBezares\n_START_SECTION_\nHist\xc3\xb2ria\n_START_PARAGRAPH_\nLa primera cita documental de la vila apareix en el Fur de N\xc3\xa1jera, atorgat pel rei San\xc3\xa7 III de Navarra l\'any 1020, anomenant-se en el text la localitat "Santa Columba de Bezares". En 1137 en una donaci\xc3\xb3 realitzada per Alfons VII al monestir de Santa Mar\xc3\xada la Real de N\xc3\xa1jera s\'anomenava la vila "Bizares". En 1315, Alfons XI de Castella, atenent una sol\xc2\xb7licitud feta per Alonso de Haro, senyor de Cameros, qui argumentava la pobresa de la localitat, va concedir als seus vint ve\xc3\xafns el privilegi d\'abonar les seves contribucions com si nom\xc3\xa9s fossin quinze. En l\'\xc3\xa0mbit espiritual depenia de Santa Mar\xc3\xada de N\xc3\xa1jera. Sent la seva esgl\xc3\xa9sia, San Mart\xc3\xadn, una de les reclamades pel bisbat de Calahorra al monestir najerenc, contenci\xc3\xb3s que va provocar complexos plets al llarg del segle XII i que va ser resolt pel rei Alfons VIII de Castella, quant a la vila, amb la decisi\xc3\xb3 que continu\xc3\xa9s el temple subjecte a Santa Mar\xc3\xada. Va formar part de la prov\xc3\xadncia de Burgos fins a la creaci\xc3\xb3 de la de Logronyo pel Reial decret de 30 de novembre de 1833.'